กฎกระทรวงการพิจารณาเหตุอันควรหรือเหตุผลทางเศรษฐกิจการบั่นทอนผลการใช้บังคับมาตรการตอบโต้ในด้านของราคาหรือปริมาณและหลักฐานการทุ่มตลาดหรือการได้รับการอุดหนุนพ.ศ. ๒๕๖๓[๑] อาศัยอำนาจตามความในมาตรา ๕ วรรคสอง แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ มาตรา ๖ และมาตรา ๗๑/๓ วรรคสอง แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ(ฉบับที่ ๒) พ.ศ. ๒๕๖๒ รัฐมนตรีว่าการกระทรวงพาณิชย์ออกกฎกระทรวงไว้ดังต่อไปนี้ข้อ ๑ การพิจารณาเหตุอันควรหรือเหตุผลทางเศรษฐกิจตามมาตรา๗๑/๓ (๑) ให้พิจารณาดังนี้(๑) ความคุ้มค่าในการดำเนินการโดยอย่างน้อยต้องวิเคราะห์เปรียบเทียบต้นทุนและผลประโยชน์ที่ได้รับระหว่างกรณีที่มีการเปลี่ยนแปลงรูปแบบทางการค้ากับกรณีที่ไม่มีการเปลี่ยนแปลงรูปแบบทางการค้าหรือ(๒) การเปลี่ยนแปลงของห่วงโซ่อุปทานเช่น การเปลี่ยนแปลงกระบวนการในการจัดซื้อหรือการจัดหาวัตถุดิบ การผลิต การจัดเก็บการขนส่งหรือกระจายสินค้า ทั้งนี้ โดยต้องวิเคราะห์เปรียบเทียบระหว่างกรณีที่มีการเปลี่ยนแปลงรูปแบบทางการค้ากับกรณีที่ไม่มีการเปลี่ยนแปลงรูปแบบทางการค้าข้อ ๒ การพิจารณาการบั่นทอนผลการใช้บังคับมาตรการตอบโต้ในด้านของราคาตามมาตรา๗๑/๓ (๒) ให้พิจารณา ดังนี้(๑) การดำเนินการที่เกี่ยวข้องกับการผลิตหรือการดำเนินธุรกิจที่เกิดขึ้นในต่างประเทศเมื่อปรากฏกรณีหนึ่งกรณีใดดังต่อไปนี้(ก) ราคาของสินค้านำเข้าที่ถูกพิจารณาในการไต่สวนการหลบเลี่ยงมาตรการตอบโต้ต่ำกว่าอย่างมีนัยสำคัญเมื่อเทียบกับราคาขายของสินค้าของอุตสาหกรรมภายในที่นำมาใช้พิจารณาในการไต่สวนการทุ่มตลาดหรือการอุดหนุนหรือในการทบทวนการตอบโต้การทุ่มตลาดหรือการอุดหนุนครั้งสุดท้าย(ข) ราคาของสินค้านำเข้าที่ถูกพิจารณาในการไต่สวนการหลบเลี่ยงมาตรการตอบโต้ต่ำกว่าอย่างมีนัยสำคัญเมื่อเทียบกับราคาเป้าหมายของสินค้าของอุตสาหกรรมภายในที่นำมาใช้พิจารณาในการไต่สวนการทุ่มตลาดหรือการอุดหนุน(ค) ราคาส่งออกของสินค้าที่ถูกพิจารณาในการไต่สวนการหลบเลี่ยงมาตรการตอบโต้ต่ำกว่าราคาส่งออกของสินค้าที่ถูกใช้มาตรการตอบโต้ที่คำนวณขึ้นในการไต่สวนการทุ่มตลาดหรือการอุดหนุนหรือในการทบทวนการตอบโต้การทุ่มตลาดหรือการอุดหนุนครั้งสุดท้าย(๒) การดำเนินการที่เกี่ยวข้องกับการผลิตหรือการดำเนินธุรกิจที่เกิดขึ้นในประเทศไทยเมื่อปรากฏกรณีหนึ่งกรณีใดดังต่อไปนี้(ก) ราคาขายของสินค้าที่ถูกทำให้สำเร็จหรือที่ประกอบเป็นสินค้าที่เหมือนกับสินค้าที่ถูกใช้มาตรการตอบโต้ของผู้ประกอบสินค้าต่ำกว่าอย่างมีนัยสำคัญเมื่อเทียบกับราคาของสินค้านำเข้าที่ถูกใช้มาตรการตอบโต้ที่คำนวณขึ้นในการไต่สวนการทุ่มตลาดหรือการอุดหนุนหรือในการทบทวนการตอบโต้การทุ่มตลาดหรือการอุดหนุนครั้งสุดท้าย โดยรวมอากรตอบโต้การทุ่มตลาดหรือการอุดหนุนแล้ว(ข) ราคาขายของสินค้าที่ถูกทำให้สำเร็จหรือที่ประกอบเป็นสินค้าที่เหมือนกับสินค้าที่ถูกใช้มาตรการตอบโต้ของผู้ประกอบสินค้าต่ำกว่าอย่างมีนัยสำคัญเมื่อเทียบกับราคาเป้าหมายของสินค้าของอุตสาหกรรมภายในที่นำมาใช้พิจารณาในการไต่สวนการทุ่มตลาดหรือการอุดหนุนข้อ ๓ การพิจารณาการบั่นทอนผลการใช้บังคับมาตรการตอบโต้ในด้านของปริมาณตามมาตรา ๗๑/๓ (๒) ให้พิจารณาว่า สินค้าที่ถูกพิจารณาในการไต่สวนการหลบเลี่ยงมาตรการตอบโต้มีปริมาณการนำเข้าที่เพิ่มขึ้นอย่างมีนัยสำคัญ โดยพิจารณาจากปริมาณการนำเข้าจริงหรือจากปริมาณการนำเข้าที่เทียบเคียงกับปริมาณการผลิตหรือปริมาณการบริโภคภายในประเทศไทยของสินค้าชนิดเดียวกันกับสินค้าที่ถูกใช้มาตรการตอบโต้ข้อ ๔ การพิจารณาหลักฐานการทุ่มตลาดตามมาตรา ๗๑/๓(๓) ให้พิจารณา ดังนี้(๑) กรณีการดำเนินการที่เกี่ยวข้องกับการผลิตหรือการดำเนินธุรกิจที่เกิดขึ้นในต่างประเทศ หากราคาส่งออกของสินค้าที่ถูกพิจารณาในการไต่สวนการหลบเลี่ยงมาตรการตอบโต้ต่ำกว่ามูลค่าปกติของสินค้าที่ถูกใช้มาตรการตอบโต้ที่คำนวณขึ้นในการไต่สวนการทุ่มตลาดหรือการทบทวนการตอบโต้การทุ่มตลาดครั้งสุดท้าย(๒) กรณีการดำเนินการที่เกี่ยวข้องกับการผลิตหรือการดำเนินธุรกิจที่เกิดขึ้นในประเทศไทยหากราคาขายของสินค้าที่ถูกทำให้สำเร็จหรือที่ประกอบเป็นสินค้าที่เหมือนกับสินค้าที่ถูกใช้มาตรการตอบโต้ของผู้ประกอบสินค้าต่ำกว่ามูลค่าปกติของสินค้าที่ถูกใช้มาตรการตอบโต้ที่คำนวณขึ้นในการไต่สวนการทุ่มตลาดหรือการทบทวนการตอบโต้การทุ่มตลาดครั้งสุดท้ายข้อ ๕ การพิจารณาหลักฐานการได้รับการอุดหนุนตามมาตรา๗๑/๓ (๓) ให้พิจารณาว่าการได้รับประโยชน์จากการอุดหนุนสินค้าที่ถูกใช้มาตรการตอบโต้ยังมีอยู่ข้อ ๖ ในการเปรียบเทียบราคาตามข้อ ๒ และข้อ ๔ ให้เปรียบเทียบอย่างเป็นธรรมโดยคำนึงถึงบรรดาข้อแตกต่างที่มีผลกระทบต่อการเปรียบเทียบราคาไม่ว่าจะเป็นการปรับองค์ประกอบของราคาให้อยู่ในขั้นตอนทางการค้าเดียวกันรวมทั้งปัจจัยที่มีผลต่อราคาที่นำมาเปรียบเทียบ เช่น ค่าวัตถุดิบ ค่าแรงงานหรือค่าขนส่งที่เปลี่ยนแปลงไปข้อ ๗ ช่วงระยะเวลาที่นำข้อมูลมาใช้เพื่อการไต่สวนการหลบเลี่ยงมาตรการตอบโต้ตามกฎกระทรวงนี้ ให้ใช้ข้อมูลย้อนหลังได้ไม่เกินสามปีนับแต่วันประกาศไต่สวนการทุ่มตลาดหรือการอุดหนุนครั้งแรกเว้นแต่ข้อ ๒ และข้อ ๔ ให้ใช้ข้อมูลในช่วงระยะเวลาที่ใกล้เคียงกับวันประกาศไต่สวนการหลบเลี่ยงมาตรการตอบโต้ โดยให้ใช้ข้อมูลย้อนหลังได้ไม่เกินสิบแปดเดือนนับแต่วันประกาศไต่สวนการหลบเลี่ยงมาตรการตอบโต้ให้ไว้ณ วันที่ ๑๑ กันยายน พ.ศ. ๒๕๖๓จุรินทร์ลักษณวิศิษฏ์รัฐมนตรีว่าการกระทรวงพาณิชย์หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๗๑/๓ วรรคสอง แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ(ฉบับที่ ๒) พ.ศ. ๒๕๖๒ บัญญัติให้การพิจารณาเหตุอันควรหรือเหตุผลทางเศรษฐกิจการบั่นทอนผลการใช้บังคับมาตรการตอบโต้ในด้านของราคาหรือปริมาณและหลักฐานการทุ่มตลาดหรือการได้รับการอุดหนุน เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้ชญานิศ/จัดทำ๒๑ ตุลาคม ๒๕๖๓สุภาทิพย์/ตรวจ๒๒ ตุลาคม ๒๕๖๓[๑]ราชกิจจานุเบกษา เล่ม ๑๓๗/ตอนที่ ๘๔ ก/หน้า ๑๓/๑๒ ตุลาคม ๒๕๖๓